**Hortobágy Község Önkormányzatának 1. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. december 19-ei rendkívüli, nyilvános ülésére**)**

 **Tárgy:** Döntés a Hortobágyi Nyitnikék Óvoda 2021-2022. nevelési évről szóló beszámoló elfogadásáról

*Tisztelt Képviselő-testület!*

A nemzeti köznevelésről szóló 2011. évi CXC. törvény 83. § (2) bekezdés h) pontja szerint a fenntartó értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét.

Hortobágy Község Önkormányzata által fenntartott egyetlen nevelési-oktatási intézmény a Hortobágyi Nyitnikék Óvoda. Az intézmény vezetője Könnyű Juliánna összeállította az óvoda 2021-2022. nevelési évéről szóló beszámolóját, mely az előterjesztés mellékletében található.

Kérem a tisztelt Képviselő-testületet, hogy az előterjesztés megtárgyalását követően a határozati javaslatot fogadja el.

**HATÁROZATI JAVASLAT**

Hortobágy Községi Önkormányzat Képviselő-testülete, mint a Hortobágyi Nyitnikék Óvoda fenntartója, a köznevelésről szóló 2011. évi CXC. törvény 83. § (2) bekezdés h) pontja alapján a Hortobágyi Nyitnikék Óvoda 2021-2022. nevelési évben végzett munkáját az intézmény beszámolója alapján kiválónak értékeli.

Továbbá köszönetet mond az intézmény dolgozóinak a nevelési évben végzett lelkiismeretes, magas szakmai színvonalú és lelkes munkájáért.

Megbízza a polgármestert, hogy a döntésről az intézményvezetőt értesítse.

**Határidő:** 2022. december 21.

**Felelős:** Jakab Ádám András polgármester

Hortobágy, 2022. november 30.

 **Jakab Ádám András**

 polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

 kirendeltség-vezető